
		องค์การบริหารส่วนตำบลปุโละปุโย ได้มีการจัดทำแผนปฏิบัติการด้านการป้องกันและปราบปรามการทุจริต ประจำปีงบประมาณ พ.ศ.2562 เพื่อใช้เป็นกรอบดำเนินงานในการป้องกันและปราบปรามการทุจรติภายในองค์การบริหารส่วนตำบลปุโละปุโย ซึ่งในปีงบประมาณ พ.ศ. 2562 ได้จัดทำแผนปฏิบัติการในการวัดความสำเร็จของการดำเนินการตามแผนการป้องกันและปราบปรามการทุจริตขึ้น
		โดยองค์การบริหารส่วนตำบลปุโละปุโย ได้มอบหมายให้ส่วนราชการภายในรับไปดำเนินการ และบัดนี้การดำเนินการตามแผน ประจำปี พ.ศ. 2562 ได้สิ้นสุดลงแล้ว จึงขอรายงานผลการดำเนินงาน พร้อมทั้งระบุปัจจัยสนับสนนุ ปัญหา อุปสรรค ข้อเสนอแนะในการปรับปรุงแผน ฯ สำหรับกรอบแผนการดำเนินงาน ดังนี้
		
1. ผลการดำเนินงาน
    ยุทธศาสตร์ที่ 1 เสริมสร้างจิตสำนึก ค่านิยมให้ทุกหน่วยงานขององค์การบริหารส่วนตำบลปุโละปุโย 
    ปฏิบัติงานตามหลักธรรมมาภิบาล	
		1.ดำเนินการตามยุทธศาสตร์เสริมสร้างสำนึกและค่านิยมให้หน่วยงานภาครัฐบริหารงานตามหลักธรรมมาภิบาล  โดยดำเนินโครงการดังนี้	
		   1.1 การประกาศประมวลจริยธรรมแก่บุคลากรใน	องค์การบริหารส่วนตำบลปุโละปุโย
		การดำเนินการ
		   ดำเนินการจัดทำประกาศประมวลจริยธรรมแก่บุคลากรใน	องค์การบริหารส่วนตำบลปุโละปุโยเมื่อ 15 มกราคม 2561  และยังคงใช้จวบจนปัจจุบัน
		ผลการดำเนินการ
		   การดำเนินการเป็นการสร้างคุณธรรม จริยธรรม ให้แก่คณะผู้บริหารและพนักงานส่วนตำบล ได้นำหลักคุณธรรม จริยธรรม ไปใช้พัฒนาคุณภาพชีวิตและการ	ทำงานได้อย่างเหมาะสมเกิดการเรียนรู้มรการอยู่ร่วมกัน มีความสัมพันธ์อันดีระหว่างกันและกัน 

		   1.2 โครงการฝึกอบรมเพิ่มประสิทธิภาพการปฏิบัติราชการขององค์การบริหารส่วนตำบล
ปุโละปุโย 
		การดำเนินการ
		   องค์การบริหารส่วนตำบลปุโละปุโย ดำเนินโครงการเมื่อวันที่ 21 – 26 เมษายน 2562 โดยจัดการอบรม ณ ห้องประชุมองค์การบริหารส่วนตำบลปุโละปุโย และเดินทางไปทัศนศึกษาดูงานนอกสถานที่ ณ จังหวัดชลบุรี  จังหวัดลพบุรี  จังหวัดจันทบุรี และจังหวัดกรุงเทพมหานคร จำนวน  45 คน
		ผลการดำเนินการ
		   คณะผู้บริหาร สมาชิกสภาองค์การบริหารส่วนตำบล พนักงานส่วนตำบล และพนักงานจ้าง มีความรู้ความเข้าใจในระเบียบ กฎหมายของท้องถิ่นมากขึ้น ตลอดจนเป็นการเพิ่มประสิทธภาพในการปฏิบัติงาน เป็นการส่งเสริมให้เกิดความรู้ความเข้าใจในการพัฒนาตนเอง พัฒนาชุมชนโดยการปฏิบัติงานสามารถบูรณาการงานร่วมกันตามแนวทางประชารัฐ

		1.3 การจัดตั้งศูนย์ข้อมูลข่าวสารองค์การบริหารส่วนตำบลปุโละปุโย
		     การดำเนินการ
			ให้ทุกส่วนราชการ ดำเนินการรวมรวบข้อมูลไว้ ณ ศูนย์ข้อมูลข่าวสารขององค์การบริหารส่วนตำบลปุโละปุโย
		     ผลการดำเนินการ
			ทุกกองสังกัดองค์การบริหารส่วนตำบลปุโละปุโย ได้ดำเนินการจัดเก็บข้อมูลทีไว้ที่ศูนย์ข้อมูลข่าวสารขององค์การบริหารส่วนตำบลปุโละปุโย

ยุทธศาสตร์ที่  2 การบริหารราชการป้องกันการทุจริต บูรณาการระหว่างหน่วยงานในการป้องกันและแก้ไขปัญหาการทุจริตและประพฤติมิชอบ
		2.1 การประกาศเจตจำนงค์ทางการเมืองในการต่อต้านการทุจริต
     		      การดำเนินการ
			จัดทำประกาศเจตจำนงค์ทางการเมืองในการต่อต้านการทุจริตขององค์การบริหารส่วนตำบลปุโละปุโย
		     ผลการดำเนินการ
			ประชาสัมพันธ์ผ่านเว็บไซต์ ขององค์การบริหารส่วนตำบลปุโละปุโย
		2.2 จัดตั้งศูนย์รับเรื่องราวร้องทุกข์
		      การดำเนินการ
			จัดทำหลักเกณฑ์วิธีการรีบฟังข้อร้องเรียน/ร้องทุกข์
		     ผลการดำเนินการ
			มีการจัดทำหลักเกณฑ์วิธีการรับฟังข้อร้องเรียน/ร้องทกุข์  
		2.3 การจัดระบบรับฟังข้อร้องเรียนการแจ้งเบาะแสการทุจรติ การจัดช่องทางร้องเรียน/แจ้งเบาะแส/ความคิดเห็น
· ตู้รับฟังความคิดเห็น
· จัดส่งข้อร้องเรียนทางไปรษณีย์
· ศูนย์ข้อมูลข่าวสารองค์การบริหารส่วนตำบลปุโละปุโย
· เว็บไซต์ www.pulohpuyo.go.th/index.html
· โทร 073-330821
การดำเนินการ
   จัดทำระบบรับฟังข้อร้องเรียน/ร้องทุกข์แจ้งเบาแสการทุจริต
ผลการดำเนินการ
   มีการจัดทำระบบรับฟังข้อร้องเรียน/ร้องทุกข์แจ้งเบาะแสการทุจริต เผยแพร่ประชาสัมพันธ์ทางเว็บไซต์  และแผ่นพับ

2.4 กิจกรรมการเผยแพร่ข้อมูลด้านการจัดซื้อจัดจ้าง
	การดำเนินการ     จัดทำแผน และจัดทำสรุปผล 
    ผลการดำเนินการ
			   กองคลังได้ดำเนินการเผยแพร่ประกาศจักซื้อจัดจ้างผ่านศูนย์ข้อมูลข่าวสาร ทางเว็บไซต์
		2.5 กิจกรรมยกย่องและเชิดชูเกียรติแก่บุคคล ผู้นำคุณประโยชน์หรือเข้าร่วมกิจกรรมของ อบต
			การดำเนินการ    คัดเลือกบุคลากร เพื่อยกย่องและเพื่อส่งเสริมให้เกิดค่านิยมในการเป็นคนดีของสังคม
			ผลการดำเนินการ
			   องค์การบริหารส่วนตำบลปุโละปุโย ได้คัดเลือกพนักงานดีเด่น 
ยุทธศาสตร์ที่ 3 การส่งเสริมบทบาทและการมีส่วนร่วมของภาคประชาชน เสริมสร้างความเข้มแข็งในการป้องกันและแก้ไขปัญหาการทุจริตและประพฤติมิชอบขององค์การบริหารส่วนตำบลปุโละปุโย
		3.1 การเผยแพร่ข้อมูลข่าวสารในช่องทางที่เป็นเป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ของ อบต.ทุกขั้นตอน
			การดำเนินการ
			   - จัดทำเผยแพร่ข้อมูลข่าวสาร ราคากลาง ทางประกาศและเว็บไซต์
 - จัดทำแผนการจัดซื้อจัดจ้าง แผนการใช้จ่ายเงิน และเผยแพร่ให้ประชาชนทราบ
  -. จัดทำแผนดำเนินงานตามข้อบัญญัติงบประมาณรายจ่ายประจำปี 2562
ผลการดำเนินการ
· กองคลัง องค์การบริหารส่วนตำบลปุโละปุโย ได้ดำเนินการเผยแพร่ประกาศ

3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน
	การดำเนินการ
			   - จัดตั้งศูนย์ข้อมูลข่าวสาร
			   - จัดให้มีตู้แสดงความคิดเห็น รับเรื่องราวร้องทุกข์/ร้องเรียน
			ผลการดำเนินการ
			   - อบต.ปุโละปุโย ได้ดำเนินการจัดตั้งศูนย์ข้อมูลข่าวสาร
			   - จัดทำสรุปผลการรับเรื่องราวร้องทุกข์/ร้องเรียน 

		3.3 การส่งเสริมให้ประชาชนมีส่วนร่วมบริหารกิจการชอง อบต.ปุโละปุโย
	การดำเนินการ
			   - จัดให้มีโครงการส่งเสริมการมีส่วนร่วมในการจัดทำแผนชุมชนประจำปี
			   - จัดให้โครงการประชารัฐองค์การบริหารส่วนตำบลปุโละปุโยเคลื่อนที่พบประชาชนและโครงการอำเภอยิ้ม..เคลื่อนที่

			ผลการดำเนินการ
			   - อบต.ปุโละปุโย ได้จัดให้มีการส่งเสริมการมีส่วนร่วมในการแสดงความคิดเห็น และการเสนอโครงการเข้าไปในแผนแผนชุมชนประจำปี
			   - จัดให้มีโครงการประชารัฐองค์การบริหารส่วนตำบลปุโละปุโยเคลื่อนที่พบประชาชนและโครงการอำเภอยิ้ม..เคลื่อนที่ โดยร่วมกับหน่วยงานต่างๆ ภายในอำเภอ ซึ่งมีประชาชนในตำบลเข้าร่วมกิจกรรมเป็นจำนวนมาก

ยุทธศาสตร์ที่ 4 การเสริมสร้างและปรับปรุงกลในการตรวจสอบการปฏิบัติราชการของ อบต.ปุโละปุโย
		4.1 การจัดวางระบบและรายงานการควบคุมภายใน	
	   การดำเนินการ
			   - จัดทำแผน และจัดทำสรุปผลการควบคุมภายใน
			   ผลการดำเนินการ
			   1. กำหนดมาตรฐานการควบคุมภายใน
			   - ได้ดำเนินการตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ.2544
		4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตามช่องทางที่สามารถดำเนินการได้	
	   การดำเนินการ
			   - การส่งเสริมให้ประชาชนมีส่วนร่วม ตรวจสอบ  การบริหารงานบุคคล
			   - การรายงานการใช้จ่ายเงินให้ประชาชนทราบ หรือปิดประกาศให้ทราบโดยทั่วกัน
			ผลการดำเนินการ
			   - องค์การบริหารส่วนตำบลปุโละปุโย ได้ดำเนินการเผยแพร่ประกาศ ทาง
เว็บไซต์ 
		4.3 การเสริมสร้างบทบาทการตรวจสอบของสภาท้องถิ่น	
	   การดำเนินการ
			   - ส่งเสริมให้สมาชิกสภาท้องถิ่นมีบทบาทในการตรวจสอบการปฏิบัติงานของฝ่ายบริหาร
			   - การมีส่วนร่วมในการปฏิบัติงานของสมาชิกสภาท้องถิ่น
			ผลการดำเนินการ
			   - การดำเนินการประชุมสภาท้องถิ่น ได้เปิดโอกาสให้สมาชิกสภาท้องถิ่นได้ซักถามการบริหารงานของคณะผู้บริหารท้องถิ่น
			   - จัดให้มีกิจกรรม และให้สมาชิกสภาท้องถิ่นเข้าร่วมกิจกรรมต่าง ๆ เช่น โครงการฝึกอบรมเพิ่มประสิทธิภาพ ฯ การร่วมพิธีรับพระราชทานพระบรมฉายาลักษณ์ พระบาทสมเด็จพระเจ้าอยู่หัว
และสมเด็จพระนามเจ้า ฯ พระบรมราชินี เนื่องในโอกาสมหามงคล พระราชพิธีบรมราชาภิเษก พุทธศักราช 2562

2.ปัจจัยสนับสนุน
		ในการดำเนินกิจกรรมต่างๆ ตามแผนปฏิบัติการฯ มีปัจจัยในการสนับสนุนและผลักดันในการดำเนินการประสบความสำเร็จ ดังนี้
		1.การที่มีระบบควบคุมภายใน และระบบการตรวจสอบโดยฝ่ายสภาองค์การบริหารส่วนตำบล เป็นการสร้างระบบการปัองกันและปราบปรามการทุจริตและประพฤติมิชอบได้ในระดับหนึ่ง
		2.องค์การบริหารส่วนตำบลมีการสร้างกลไกของข้อมูลข่าวสารให้เกิดความโปร่งใส โดยมีการจัดตั้งศูนย์ข้อมูลข่าวสาร
		3.มีการเผยแพร่ข้อมูลข่าวสารและการรับเรื่องร้องเรียนทาง Web site และ  facebook

3.ปัญหา อุปสรรคในการดำเนินงาน
		องค์การบริหารส่วนตำบลปุโละปุโย เป็นหน่วยงานขนาดเล็ก การตรวจสอบปัญหาการทุจริตโดยฝ่ายสภาองค์การบริหารส่วนตำบลอาจได้ผลในบางโครงการ แต่เนื่องจากฝ่ายสภาฯ มีข้อจำกัดเรื่องความรู้ความสามารถเนื่องจากสมาชิกสภายังมีความรู้ไม่หลากหลายและขาดความชำนาญเฉพาะด้าน ทำให้อาจมีการตรวจสอบที่ไม่ครอบคลุมทุกด้าน
		การที่ไม่มีเจ้าหน้าที่ตรวจสอบภายใน รับผิดชอบงานโดยตรงทำให้กระบวนการตรวจสอบภายในมีการตรวจสอบที่ไม่สม่ำเสมอ แม้ว่าจะมีการกำหนดให้มีผู้รับผิดชอบการตรวจสอบภายในแต่เป็นการกำหนดในเชิงสัญลักษณ์มากกว่าที่จะมีการดำเนินการตรวจสอบอย่างต่อเนื่อง เนื่องจากเจ้าหน้าที่ผู้รับผิดชอบต้องรับผิดชอบงานหลักของตนเองก่อน อาจทำให้ไม่มีเวลาดำเนินการตามแผนการตรวจสอบ

4.ข้อเสนอแนะ
		1.พัฒนาศักยภาพและปลูกฝังข้าราชการให้มีคุณธรรม จริยธรรม  ไม่กะทำการทุจริตประพฤติมิชอบให้เป็นรูปธรรมมากขึ้น
		2.พัฒนาระบบประเมินผลการเสริมสร้างธรรมาภิบาลในระดับบุคคล โดยนำผลการประเมินมาใช้ประกอบการพิจารณาความดีความชอบ
		3.เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจ โดยให้ประชาชนมีส่วนร่วมในการตรวจสอบในทุกขั้นตอน อย่างโปร่งใส สมเหตุสมผล
		4.ให้มีหน่วยตรวจสอบภายใน โดยมีตำแหน่งเจ้าหน้าที่ตรวจสอบภายในเพื่อการตรวจสอบอย่างมีประสิทธิภาพ

